b'\n_START_ARTICLE_\nEndel Noor\n_START_PARAGRAPH_\nEndel Noor (5. veebruar 1935, P\xc3\xb6ide vald, Saaremaa) on Eesti kasvatusteadlane._NEWLINE_Noor on talupidaja poeg._NEWLINE_L\xc3\xb5petas 1953 Haapsalu Pedagoogilise Kooli, 1961 TPedI matemaatika-f\xc3\xbc\xc3\xbcsikateaduskonna, 1977 kaug\xc3\xb5ppeaspirantuuri NSV Liidu Pedagoogilise Akadeemia \xc3\x95petamise Sisu ja Meetodite Instituudis Moskvas, kasvatusteaduste magister (1993, Tallinna Pedagoogika\xc3\xbclikool), v\xc3\xa4itekiri "Algklasside matemaatikadidaktika s\xc3\xbcsteemse anal\xc3\xbc\xc3\xbcsi objektina". Oli 1961\xe2\x80\x9365 PTUI teadur, 1965\xe2\x80\x9375 teadussekret\xc3\xa4r, 1975\xe2\x80\x9391 Eesti pedagoogikauuringute n\xc3\xb5ukogu teadussekret\xc3\xa4r, \xc3\xbchtlasi 1961\xe2\x80\x9393 TPedI (Tallinna Pedagoogika\xc3\xbclikooli) pedagoogikateaduskonna osalise koormusega \xc3\xb5ppej\xc3\xb5ud, 1991\xe2\x80\x9393 TP\xc3\x9c kasvatusteaduste instituudi alg\xc3\xb5petuse labori juhataja, 1993\xe2\x80\x9399 kasvatusteaduste teaduskonna lektor, dotsent ja prodekaan, 1999\xe2\x80\x932001 TP\xc3\x9c Haapsalu Kolled\xc5\xbei dotsent; lugenud matemaatika, matemaatika didaktika ja kasvatusteadusliku uurimist\xc3\xb6\xc3\xb6 kursusi._NEWLINE_Uurimisvaldkond: lasteaia ja algklasside matemaatika didaktika (\xc3\xb5ppesisu ja \xc3\xb5petamise teoreetilised alused, \xc3\xb5petamise metoodika). Koostanud lasteaia ja I\xe2\x80\x93IV klassi \xc3\xb5ppekirjandust. 1976\xe2\x80\x9386 oli sarja "Pedagoogikateaduselt koolile" (10 artiklite kogumikku) koostaja ja toimetaja. \xc3\x9cle 40 teadustr\xc3\xbckise.'